18.5.2020.

HRVATSKI JEZIK

**Ostavi sve i čitaj.**

Izaberi iz čitanke Zlatna vrata 4 bilo koji književni tekst i pročitaj ga ( pjesma, priča,…). Možeš odabrati neki književni tekst koji smo zajednički čitali, a možeš odabrati i tekst koji mi nismo čitali. Prisjeti se književnih djela koje smo čitali iz lektire ( i naslova za izbornu lektiru).

Što si pročitala/o? Zašto si baš to izabrala/o? O čemu govori ? Jesi li zadovoljna /an svojim izborom? Bi li komu od svojih prijateljica/prijatelja preporučila/preporučio tekst koji si pročitala/o? Zašto? Kojoj književnoj vrsti pripada?

Otvorite udžbenik Zlatna vrata 4, str. 172. i pažljivo promotrite umnu mapu.

Što ona prikazuje? Prikazuje **književne vrste** koje smo upoznali.

Koje **književne vrste poznajemo? Bajku, basnu, pjesmu, priču, pripovijetku, igrokaz, dječji roman**.

Razmisli i odgovori na pitanja (usmeno).

Sjećaš li se nekih bajki koje si pročitala/o? O čemu govore.

Koje su karakteristikebajke( po čemu se bajka razlikuje od drugih književnih vrsta)?

Sjeti se jedne basne. Sjećaš li se pouke?

Koje si dječje romane pročitala/o?Koji ti se najviše svidio.

Prepiši u pisanku plan ploče.

**PLAN PLOČE**

18.5.2020.

Književne vrste

BAJKA

* nestvarni i stvarni likovi
* nestvarni i stvarni događaji
* sretan završetak
* ponavljanje brojeva
* najčešće bajka počinje riječima „bilo jednom davno ili bila/o jednom …“

BASNA

* likovi su životinje koje imaju ljudske osobine
* ima pouku

PJESMA

* stih, kitica
* tema
* pjesničke slike
* ritam, rima

PRIČA (Prvi školski dan)

* tekst srednje veličine
* likovi i događaji (događaji nisu stvarni)
* tema

PRIPOVIJETKA

- tekst srednje veličine   
- stvarni likovi i stvarni događaji   
- tema

IGROKAZ

* tekst podijeljen po ulogama

DJEČJI ROMAN

* opširnije književno djelo namijenjeno djeci
* veći broj događaja i likova

Predstavi svaku književnu vrstu književnim djelom po vlastitom izboru, npr. dječji roman: Družba Pere Kvržice, M. Lovrak

Rad pošalji na kontrolu u utorak, 19.5. 2020.

BAJKA

BASNA

PJESMA

PRIČA

PRIPOVIJETKA

IGROKAZ

DJEČJI ROMAN

Za ponavljanje i igru.

<https://wordwall.net/hr/resource/1217613/hrvatski-jezik/knji%c5%beevne-vrste>

<https://wordwall.net/hr/resource/1062951/hrvatski-jezik/knji%c5%beevne-vrste>